Intersindical demana la convocatòria urgent de la Mesa General de Negociació del personal funcionari | Intersindical Valenciana
El Sindicat fa responsable a la consellera Bravo de la paràlisi negociadora
26 / 12 / 2019 | Intersindical
És per això que INTERSINDICAL VALENCIANA ha demanat la convocatòria urgent de la Junta de Portaveus de la MGN II amb la finalitat de posar data per la propera reunió i establir l’ordre del dia, al considerar que és necessari elaborar un calendari de reunions, ordenant i concretant les màteries objecte de negociació col·lectiva d’aquest personal al llarg de tota la legislatura. Pel sindicat és inajornable el compromís del Consell per abordar la negociació de matèries importants, referides a personal funcionari i estatutari, com: retribucions, salut laboral, conciliació familiar i laboral, igualtat, ocupació i estabilitat del personal interí, jornada laboral, desenvolupament del reglament sobre l’aplicació de la capacitació lingüística o reversió de la gestió de les contingències professionals per les mútues, per posar-ne alguns exemples significatius.
Una petició que esperem siga atesa en breu per la consellera, Gabriel Bravo; doncs de no ser així, com a INTERSINDICAL VALENCIANA, ens veurem en l’obligació de defensar els interessos d’aquest col·lectiu, on som el sindicat més representatiu, amb totes les eines que estiguen al nostre abast, incloent-hi la mobilització sistemàtica.
27 / 12 / 2019 - 14:40
No pretenc que publiqueu este comentari. Només vos agrairia que féreu un poc d’esforç per parlar en valencià en lloc de pensar que el valencià és la traducció del castellà.
- En valencià és «taula de negociació» (i no «mesa»)
- En valencià els demostratius d’ús laboral, general i habitual són «este, eixe, aquell» (i no tant els reforçats)
- En valencià, «mateix» és adjectiu i no pronom i, per tant, seria « la seua presidència» (i no «la presidència de la mateixa»)
- En valencià, «doncs» és una conjunció conclusiva (i no explicativa); a més, tampoc «de ser» o «de no ser» no tenen valor com a condicionals: per tant, l’oració que escriviu «doncs de no ser així» és incorrecta, i hauríeu d’haver escrit: «perquè, en cas que no siga aixina».
Ho deixe ací. Vos anime a continuar en la reivindicació i a millorar en la redacció en valencià i a evitar compensar la falta d’ús del valencià clavant-li demostratius reforçats, accentuació a l’oriental (en valencià es diu «interés» i no «interès») o calcs lèxics i estilístics del castellà. Moltes gràcies.
27 / 12 / 2019 - 14:42
Per cert, me s’ha descuidat abans:
«El Sindicat fa responsable la consellera Bravo de la paràlisi negociadora» (i no: «El Sindicat fa responsable a la consellera Bravo de la paràlisi negociadora»).